দেশের সব থেকে গরিব মুখ্যমন্ত্রী মমতা, ধনী কারা? প্রকাশ্যে রিপোর্ট

ওয়েব ডেস্ক : দেশের প্রতিটি রাজ্যের মুখ্যমন্ত্রীদের মধ্যে কে সবার থেকে ধনী? তা নিয়ে একটি রিপোর্ট প্রকাশ্যে আনল অ্যাসোসিয়েশন ফর ডেমোক্র্যাটিক রিফর্ম (ADR)। সেই তালিকায় প্রথমে রয়েছে অন্ধ্রপ্রদেশের এন চন্দ্রবাবু নায়ডুর নাম (N. Chandrababu Naidu)। তালিকায় সব শেষে রয়েছে পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের (Mamata Banerjee) নাম।

রিপোর্ট অনুযায়ী, দেশের ৩০ জন মুখ্যমন্ত্রীর কাছে রয়েছে ১ হাজার ৬৩২ কোটি টাকা। তার মধ্যে অন্ধ্রপ্রদেশের এন চন্দ্রবাবু নায়ডুর (N. Chandrababu Naidu) মোট সম্পত্তির পরিমাণ হল ৯৩১ কোটি টাকা। এর পরেই দ্বিতীয় স্থানে রয়েছেন অরুণাচলের মুখ্যমন্ত্রী প্রেমা খান্ডুর (Pema Khandu) নাম। তাঁর সম্পত্তির পরিমাণ ৩৩২ কোটি টাকা। তৃতীয় স্থানে রয়েছেন কর্নাটকের মুখ্যমন্ত্রী সিদ্দারামাইয়া (Siddaramaiah)। তাঁর কাছে মোট মোট সম্পত্তি রয়েছে ৫২ কোটি টাকার।

আরও খবর : দুর্গত এলাকা পরিদর্শনে আজ জম্মু কাশ্মীরে রাজনাথ সিং!

তবে দেশের সবথেকে গরিব মুখ্যমন্ত্রী হলেন বাংবার মমতা বন্দ্যোপাধ্যায় (Mamata Banerjee)। তাঁর মোট সম্পত্তির পরিমাণ হল ১৫.৩৮ লক্ষ কোটি টাকা। যার পুরোটাই রয়েছে নগদে। বাংলার মুখ্যমন্ত্রীর কাছে জমি, বাড়ির মতো স্থাবর সম্পত্তি নেই। সাধারণত সাধারণ ভাবেই জীবন কাটান তিনি। বেতন ও সাংসদ পদের জন্য প্রাপ্ত পেনশনও নেন না তিনি। বই বিক্রি ও গানের রয়্যালটি থেকেই তিনি রোজগার করে থাকেন। অন্যদিকে মমতার পরেই রয়েছেন জম্মু-কাশ্মীরের মুখ্যমন্ত্রী ওমর আবদুল্লা। তাঁর মোট সম্পত্তির পরিমাণ ৫৫.২০ লক্ষ কোটি টাকা।

প্রসঙ্গত, নিজেদের রাজ্যের নির্বাচনের সময় মুখ্যমন্ত্রীরা তাঁদের যে হলফনামা দিয়েছিলেন, সেখানেই এই তথ্য গুলি দেওয়া হয়েছিল। সেই তথ্য অনুযায়ী রিপোর্ট প্রকাশ করেছে অ্যাসোসিয়েশন ফর ডেমোক্র্যাটিক রিফর্ম (ADR)। অন্যদিকে, ২০২১ সালের ৩০ সেপ্টেম্বরে ভবানীপুর নির্বাচনের আগে হলফনামা জমা দিয়েছিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। সেই তথ্য বিশ্লেষন করেই এই তথ্য সামনে আনা হয়েছে।